Hopeaa iholla: maaliskuuta 2011\nraskaana tai rantakunnossa\nOlen kärsinyt viime aikoina vatsaoireista. Tuntuu, että vatsa on sekaisin ja vessassa pitää ravata jatkuvasti. Olenkin nyt alkanut pohtimaan, että missä vika. Ehkä menneet tapahtumat, stressi ja ahdistus vaikuttavat vatsaani. En ole aiemmin ollut vatsallani reagoiva, mutta voihan se olla että nyt on iskenyt joku ärtyvä suoli –oireilu. Jippii.\nJoka tapauksessa olen nyt kokeilemassa sellaista vähäviljaista ruokavaliota. Jospa viljaton ruokavalio auttaisi vatsaani. Eikä ole yhtään pahitteeksi jättää leivän ja pastan pupeltamista vähemmälle noin painonkaan kannalta.\nNyt sitten onkin vähän vaikeaa kehitellä jotain nopeasti valmistuvaa arkiruokaa, joka maistuisi taaperollekin. Tipu Taaperoinen tarvitsee kyllä hiilareita, joten hänelle on helppo keittää makaronit tai riisit siinä ruuan lisäksi. On yllättävän vaikeaa keksiä aamupalaa kun ei voikkaan syödä leipää ja muroja. Nyt olen mennyt linjalla jukurttia/hedelmää, jukurttia/marjoja tai ei mitään aamupalaa. Perunaa en varmaan kuitenkaan jätä ruokavaliosta, vaikka noin muuten vähähiilarista diettiä ajattelinkin. Lähinnä tosiaan tuo vilja ja ylimääräiset sokerit pois.\nTällä viikolla mun omalla ruokalistalla on ollut mm. tonnikalasalaatti, kanasalaatti, kasvissosekeitto ja täytetyt kesäkurpitsat. Jos teillä on jotain kivoja ruokaohjeita, helppoja ja nopeita niin pistäkää ihmeessä kommenttiboksiin viestiä!\nToivon, että saan tästä vähän helpotusta vatsaoireisiini ja ehkä kilon, kaksi pois myös. Joko kesällä ollaan raskaana tai ainakin rantakunnossa. Heh. :)\nToivoisin löytäväni myös innostuksen liikkumiseen jälleen. Kun lumet sulaa niin on kivempi lähteä ulos lenkille, ehkä voisin lähteä kokeilemaan ihan juoksua, jota viime syksynä ennen raskautta aloittelinkin. Nyt vaan motivaatio kaikkeen tällaiseen on ollut hukassa. Jospa sitä kevään myötä saisi itsestään taas vähän enemmän irti, löytäisi taas innon parantaa elämänlaatuaan jollain konsteilla...\nTunnisteet: arkea, elämä, ruoka\nArki on startannut. Tavallaan on aika mukavaa olla töissä, minut on otettu hyvin vastaan ja on ihan kivaa päästä tekemään hommia. Vähäksi aikaa. Huomaan kuitenkin tuijottelevani tyhjyyteen ja ajatuksen seisovan... vähän nihkeältä alku tuntuu. Ehkä se siitä. Ainakin tiedän että pääsen pitkälle lomalle seitsemän viikon päästä. Toisaalta on ihan kivaa ajatella välillä muutakin vaikka suurta motivaatiota ei olekkaan.\nKävin jälkitarkastuksessa. Kaikki oli kunnossa, keho on palautunut raskaudesta hyvin ja yhdet kuukautisetkin on jo takanapäin. Mitään uutta tietoa vauvamme oireyhtymän suhteen ei saatu, ja perinnöllisyysneuvontaa joudutaan odottamaan vielä ties kuinka kauan. Olo ei keventynyt, ei tunnu siltä kuin viimeksi jälkitarkastuksen jälkeen. Silloin olo oli kevyt ja tuntui kuin iso taakka olisi nostettu harteilta. Nyt edelleen ahdistaa. Olen nähnyt raskaanaolevaa työtoveria ja raskaana olevaa ystävää, vähän mua ahdistaa nähdä ne isot mahat. Mulla olis nyt samanlainen...\nKävin katsomassa viime viikonloppuna tulevaa pientä kummipoikaani. Voi miten ihana se oli! Se tuoksui ihanalle ja iho oli pehmoinen, Haluan vauvan. Voinkin nyt ilmoittaa, että häiden ja elämänmenon ja surun lisäksi tästä blogista tulee lapsentekoblogi.\nLuvassa siis kiertopäiviä, ovulaatioita, raskaustestejä, jännitystä ja pettymyksiä. Tämä blogihan on tunteideni tunkio ja kirousteni kaatopaikka! Varautukaa siis kohtaamaan manauksia kovalle kohtalolle ja toivottavasti myös ylistystä onnettarelle. Ja pelkoa persiissä varmastikin!\nTunnisteet: arkea, katkeruus, lapsentekohommia\nHuomenna koittaa paluu arkeen. Töitä olisi jäljellä vielä joitain viikkoja, kunnes pidän kertyneet lomat ja sitten työsopimus loppuu, jatkoa samassa paikassa ei ole tiedossa. Pari kuukautta pitäisi jaksaa, jonka jälkeen alkaa sellainen pidemmän puoleinen kesäloma eli työttömyys. Ellei nyt satu löytymään jotain tässä ennen sitä, mitä kyllä suuresti epäilen. Kulttuurialan työt ovat niin kovin tiukassa.\nVähän tuntuu nihkeältä. Ei kiinnostaisi YHTÄÄN mennä töihin. Mutta voi olla että siellä on ihan mukavaakin kunhan pääsen taas vauhtiin. Mitään suurempia projekteja siellä en ehdi tekemään kun aikaa on vajaa kahdeksan viikkoa. Pelottaa työkaverien kohtaaminen, vaikka he ovatkin suurin osa todella mukavia ja ymmärtäväisiä.\nHäiden juttuja pitäisi nyt oikeasti saada eteenpäin mutta ei meinaa innostaa. Ehkäpä töihin palaaminen saa taas innostumaan niistäkin... Eli innostusta ja motivaatiota odotellessa... Onneksi sentään on valoisaa ja tietkin kohta sulavat.\nPaluu arkeen vaikuttaa myös päivitystahtiin, joten katsotaan miten usein se onnistuu ensi viikolla.\n... Confusion never stops\nI could not stop that you now know...\nNäissä fiiliksissä uuteen viikkoon!\nTunnisteet: arkea, elämä, kevät\nHäätunnelmiin taas välillä...\nOlemme suunnitelleet, että pöytiin tulevat kukka-asetelmat saavat olla yksinkertaisuudessaan alimmaista kuvaa vastaavia. Olemme löytäneet kuvan kanssa identtisiä pulloja kirpputorilta ja suunnitelmiimme kuuluu, että niihin tulee yksi tai kaksi kukkaa pulloa kohden. Tämä toteutuu, mikäli löydämme tarpeeksi näitä pulloja. Olemme päätymässä ruusuihin hääkukkina. Niitä saa juuri niissä väreissä mitä haluamme ja ne eivät ole niin sesonkikukkia. Ruusu on kuitenkin klassinen ja aina hyvä vaihtoehto.\nHääkimpun toivoisin olevan värikäs ja ennen toivomani pisaranmallisen kimpun sijaan taidan kallistua pallomaisen kimpun puolelle. Ehkä ei ihan pallo ja tehosteena kimpussa voisi olla muitakin kukkia, mutta näissä on vähän sitä ideaa, jota olen pohtinut.\nKuva: Beginning to end\nKuva: wedding-planning-makes -perfect\nKuva: wedding beauty\nKuva : onewed\nOnko kukaan löytänyt kadonnutta motivaatiotani? Se on karannut jonnekin, piileskelee mokoma minulta. Tarvitsisin nyt sellaisen energianpurkauksen, jonkun asian saamaan minut taas innostumaan. Ehkäpä se ensi maanantain töihinpaluu auttaa tähän oloon... mutta kun se motivaatio palata töihin on ihan kateissa!\nTiedättekö, olen vähän lamaantunut. Se on inhottava tunne kun ainoa asia mikä jaksaa kiinnostaa on kotona mölliminen, telkkarin katsominen tai surffailu netissä. Haluaisin niin kovasti taas innostua jostain asiasta: töistä, häistä, asunnon etsimisestä tai jostakin. Vaikka lapsenteosta?\nTiedän, että uudelleen raskautuminen on ehkä pidempikin prosessi ja tietenkin meidän taustalla myös pelottava sellainen. Mutta kuitenkin, jos saan alkaa suunnittelemaan tätä lapsentekoprojektia niin se on minulle suorastaan terapiaa. Pääsen konkreettisesti tekemään jotain tämän olotilani eteen enkä vaan passiivisena ottamaan vastaan sitä mitä tapahtuu. Laskemaan kiertopäiviä, odottelemaan jännityksellä alkaako kuukautiset vai ei, ostelemaan raskaustestejä. Höpsöä ehkä, mutta terapeuttista.\nKoska tämähän on sellainen tilanne, jossa en vain voi luovuttaa. Pakko yrittää vielä. Luovuttaminen ei kuulu ominaisuuksiini. Edellisellä kerralla suorastaan survoin itseni tämän surun läpi, nyt olo on jotenkin erilainen. Melkein luovuttanut. Lueskelin vanhoja tekstejäni kolmen vuoden takaa ja huomasin ihan käsittämätöntä sitkeyttä ja päättäväisyyttä. Haluan löytää ne tunteet jälleen!\nJoten jos elämäniloni ja motivaationi lymyilevät siellä jossain niin komentakaahan ne kotia ja äkkiä. Täällä niille olisi tarvetta.\nTämä ei vaan ole reilua! Kaikki on innoissaan keväästä, auringosta ja muusta ja minua vaan vituttaa. Joka paikka on täynnä ultrakuvia, raskausuutisia, vauvakuvia, onnellisia perheitä ja iloa. Paitsi ei täällä. Täällä roikkuu musta pilvi pään päällä eikä se tunnu nyt poistuvan millään.\nTänä keväänä minun piti ostella äitiysvaatteita, vauvalle tarvikkeita ja keskittyä rutistamaan työt loppuun ennen äitiyslomaa ja ihanaa kesää. Ja mitä sain tilalle? Tyhjän olon, roikkuvat tissit, pari ylimääräistä kiloa, pitkän sairausloman ja edessä olevan työttömyyden. Ahdistaa, itkettää, vituttaa.\nHaluan elämäni takaisin. Onko reilua riuhtaista se ihmiseltä noin vain? Kun nyt tuntuu että on vaikea nauttia edes ihanan pienen tyttäreni seurasta koska hän muistuttaa minua joka päivä siitä, minkä menetin. Hänestä piti tulla isosisko kesällä.\nTällä kertaa tämä menetys tuntuu pahemmalta kuin ensimmäisellä kerralla. Ehkä se johtuu siitä, että nyt tiedän mitä menetin.\nSain kuulla ettei meillä olekaan vielä ensi viikolla sitä perinnöllisyyspolin käyntiä. Odotin sitä niin paljon. Olisin saanut vihdoin vastauksia ja ehkä saanut vihdoin tämän asian käsiteltyä kunnolla. Mutta ei, perinnöllisyyspolin käynti tulee vasta joskus myöhemmin. Perinnöllisyyspolin käynti oli minulle seuraava tavoite - seuraava etappi jonka jälkeen voisi kenties suruaika loppua.\nTämä tuntuu suhteettoman isolta takaiskulta. Pikkujuttu, voisi joku ajatella. Mutta minulle tämä oli askel taaksepäin toipumisessa. Tuntuu niin pahalta! Haluan saada vastauksia, haluan päästä eteenpäin! Taas tuntuu siltä että mikään ei koskaan mene niinkuin toivon. Aina vain takaiskuja, onnettomuuksia, epäonnea, surua. Ei vaan jaksaisi enempää.\nAurinko paistaa ulkona ja on ihana ilma. Minua ahdistaa. Haluan vaan olla sisällä ja kyyhöttää tietokoneella. En halua kohdata maailmaa tänään mutta on pakko.\nJoskus kaipuu vauvaan ja raskauteen tuntuu sellaisena fyysisenä kipuna keskellä kroppaa. Ihan kuin iso reikä olisi lyöty siihen keskelle, missä ennen oli elämää. Tänään on vaikea päivä. Paha olla.\nTunnisteet: epäonnea, suru\nIhan kamala ikävä!\nKyllä tuo Japanin tilanne on kamala. Kuolleita ihmisiä, menetettyjä koteja ja elämiä. Nyt hurja räjähdys- ja säteilyvaara Fukushimassa. Jokohan nyt saadaan ihmiset heräämään ydinvoiman vaarallisuudesta? Tietenkin on aina tämä onnettomuusriski, mutta mielestäni on vain kertakaikkiaan vastuutonta haudata ydinjätteet maahan tuleville sukupolville ongelmaksi. Poissa silmistä, poissa mielestä? Lapsellista ajattelua!\nMutta vaikka maailman tapahtumat sekä Japanissa että myös Libyassa ja ties missä muualla ovat hurjia ja kamalia, niin en menetä yöuniani niiden takia. Toki koen suurta murhetta ja sympatiaa niiden ihmisten puolesta, jotka siellä pelon ja menetyksen keskellä joutuvat elämään. Mutta onko tämä vaikuttanut minuun jotenkin? Eipä juuri. Ensinnäkin, jos maa tärähtelee niin voimakkaasti, että Japani siirtyi muutaman sentin ja koko maapallo muuttaa kallistuskulmaansa, niin mitä ihmettä minä voin tehdä asialle? Ei paljon auta ottaa joditablettia ja piiloutua pöydän alle jos maailma kulkee kohti omaa tuhoaan. Jos maailma tuhoutuu niin me mennään sen mukana. So long and thak you for the fish.\nParas on siis keskittyä omaan elämäänsä. Elää sitä kunnolla ja pyrkiä toimimaan oikein. Minusta ei koskaan tule maailmanparantajaa. En jaksa kampanjoida, hurmostella enkä olla ekologinen kaikessa. Siksi keskityn tekemään pieniä juttuja omassa elämässäni: kierrätän ja lajittelen, pyrin syömään ruuantähteet enkä halua heittää ruokaa pois, en osta paljon tavaraa ja koitan pitää kuluttamiseni kohtuuden rajoissa. No, perheemme talouspoliittinen tilanne vaikuttaa myös tähän. ;)\nJos maailma on matkalla kohti omaa tuhoaan niin paras käyttää oma elämänsä siten, että siihen voi olla tyytyväinen. Ai että, hienon kuuloinen ohje. Harmi vain, että olen hyvä antamaan neuvoja ja elämänohjeita mutta surkea toteuttamaan niitä omassa elämässäni...\nHidas, hidas aika! Kaksi viikkoa aikaa siihen kun käymme jälkitarkastuksessa ja kun perinnöllisyyslääkäri kertoo meille diagnoosin sekä mahdolliset periytyvyystekijät. Pelottaa. En tiedä mitä haluan kuulla. Jos sanotaan, että sairaus on periytyvä ja on X prosentin mahdollisuus että lapsi on liian sairas tähän maailmaan, niin mitä sitten? Mitä ne todennäköisyydet muka kertovat? Aina on mahdollisuus osua siihen väärään osaan. Mutta voiko sitä antaa pelolle valtaa? Mutta jos meille kerrotaan tämän olleen sattumaa, toistamiseen, niin mitä se sitten tarkoittaa? Sitä että olisi aika täyttää lottokuponki? Kaksi eri diagnoosia samalle pariskunnalle, samoista syistä?\nKumpi voittaa, pelko vai toivo?\nTuntuu ikuisuudelta. Tieto lisää tuskaa, mutta tässä tapauksessa se on vain otettava vastaan. Haluan eteenpäin elämässäni, en jaksa olla tässä kohdassa missä aika on pysähtynyt. Haluan kelata elämäni siihen kohtaan kun olen uudestaan raskaana ja kun kaikki on hyvin. Haluan olla jo siinä hetkessä kun voin oikeasti alkaa suunnittelemaan tulevaisuutta. Haluan olla onnellinen.\nHaluan vauvani. Minun pieni Tipuni on jo kovin iso pieni tytöntirppana. Villi vipeltäjä joka tekee äitinsä hulluksi energiallaan ja tihutöillään. Ihana kikattelija joka pelleilee ja ilveilee sielunsa kyllyydestä. Tyttö joka kohta luopuu tutista, vaihtaa isojen ihmisten sänkyyn ja alkaa käymään potalla. Hän on ihana, mutta kaipaan kovasti vauvaa. Haluan Tipulle sisaruksen, jonkun, jonka kanssa hän voi jakaa elämäänsä ja joka on hänelle tärkeä silloinkin kun meitä ei enää ole. Haluan saada lisää elämää tähän kotiin, lisää tepsuttavia jalkoja. Meidän pöydässä on jo kaksi tyhjää paikkaa, meidän pienet tähtisisarukset jotka menivät liian aikaisin.\nTunnisteet: ikävä, pelko, toivo\nToive ystävän puolesta\nYstävällä on huomenna pelottavia hetkiä tiedossa, toivon hänelle hyviä uutisia.\nOlisi hänen vuoronsa nyt saada onnea.\nLähettänyt Elina klo 22.00 1 kommentti:\nmikä on mukavaa juuri nyt\n- Saikku. Vielä kaksi viikkoa saikkua, sitten olis aika mennä takaisin töihin.\n- Kevätpäivät ja sulavan lumen ääni auttaa ymmärtämään että elämä jatkuu vaikka välillä onkin vaikeaa.\n- Tulevat ensi viikonlopun pippalot. Lapsi menee hoitoon ja minä pääsen miespuoliskon kanssa juhlimaan kaverin kolmekymppisiä. Tulee tarpeeseen! Jotain mukavaa ja positiivista.\n- Häiden suunnittelu. Pääsin kuitenkin kiinni siihen! Ensin tuntui kovin tahmealta alkaa suunnittelemaan niitä mutta nyt on taas kiva fiilis. Olen suunnitellut soittolistoja häihin niille jaksoille kun ei ole bändi soittamassa. Se on kivaa puuhaa, käydä läpi biisejä ja artisteja ja miettiä mikä sopii mihinkin hetkeen. Eri tyyli pitää olla vieraiden sisääntulossa ja ruokailussa, välitiloissa ja biletysvaiheessa.\nHäiden soittolistoja suunnitellessa eteen osui minulle uusi tuttavuus johon tykästyin, Florence and the Machine\nTunnisteet: Häät, kevät\nSyksyn häihin sopii hyvin voimakkaat värit ja väriyhdistelmät. Meille väreiksi tulee violetti, oranssi ja keltainen eri sävyineen. Hääpukuni tulee olemaan lyhyt, vintage-henkinen puku. En ole vielä ihan varma minkälainen puku siitä tulee, mutta se teeteään minulle uniikkina. Kukkiin en halua laittaa liikaa rahaa, mutta silti haluan kaunista ja yksinkertaista. Hääkimppu voisi olla sellainen pallomainen kimppu erivärisistä ruusuista kuten alla olevassa kuvassa. No, tässä on vielä onneksi aikaa yksityiskohdille.\nAlla vähän inspiraatiokuvia!\nKuva In some isle of isles\nKuva Sasi Wedding Magazine\nKuva Once upon a time\nKuva Wedding Updates\nKuva Blue Velvet Vintage\nKuva Country Living\nKen näihin käy, saa kaiken toivon heittää... alla listattuna mun lemppari hääblogit. Ihania ideoita, ja ongelmaksi koituukin runsaudenpula! Mielipide vaihtuu koko ajan kun mahtavia väriyhdistelmiä, koristeluideoita, teemoilla toteutettuja juttuja, upeita pukuja ja yksityiskohtia on niin paljon.\nNoniin, kokeillaan välillä kirjoittaa hopeisista haaveista ja hopeisesta kimalluksesta...\nHäät on siis tarkoitus järjestää ensi syyskuun loppupuolella. Tämän meidän tragedian syytä on se, ettei mitään järjestelyitä ole tehty, muuta kuin paikka on varattu. Paikkana on läheinen nuorisoseurantalo, johon mahtuu hyvin meidän kaavailema vierasmäärä. Olemme suunnitelleet sellaisia noin 100 hengen hääjuhlia.\nEmme kumpikaan kuulu kirkkoon, joten meille ei tule vihkimistä kirkossa. Halusimme kuitenkin jotain juhlavaa seremoniaa tilaisuuteen ja päädyimme tuomarin sijasta ammattipuhujaan. Pro-Seremoniat on yritys, joka tarjoaa ammattipuhujia tilaisuuksiin. He myös suorittavat vihkimisiä ihan normaalin kaavan mukaan, vaikka heillä ei ole virallista vihkimisoikeutta. Tilaisuus on kuitenkin aivan kuin aito vihkiminen. Me siis käymme maistraatissa edellisellä viikolla ja tämä ammattipuhuja tulee pitämään seremonian samassa tilassa kuin missä on tarkoitus sitten juhlia.\nNyt kiireellisimmät asiat olisivat pitopalvelun varaaminen ja bändin etsiminen. Muita järjestelyitä ehtii kyllä tehdä myöhemminkin. Olen nyt käynyt läpi helmikuun alussa saamiani pitopalveluiden tarjouksia, ja ne vaikuttavat ihan hyviltä. On yllättävää, miten eri tavalla pitopalvelut hinnoittelevat palveluitaan. Suosin mielelläni sellaisia pitopalveluita, joilla on kaikki lätkäisty samaan hintaan. Jotenkin ne, missä tarjoilu veloitetaan erikseen tuntuvat aina olevan kalliimpia. Sadan hengen ruokkiminen ei ole ihan halpaa puuhaa. Halvimmalta näyttävä tarjous ei usein olekaan sitä. Saimme esimerkiksi tarjouksen, jossa menun hinnaksi tuli vain 19 € / hlö. Tämä on kuitenkin vain silmänlumetta, sillä tarjoiluista ja kuljetuksista aiheutuvat kulut ovat yli 1200 €. Kokonaishinnaksi tulee reippaasti yli 3000 euroa. Kun taas toinen tarjous joka sisältää kaiken on hinnoiteltu suoraan 27 €/hlö. Mutta sitten pitää ottaa vielä huomioon pöytäliinat, jotka pitää kustantaa erikseen. Joillain ne maksavat 3 €/kpl, toisella 7/9 €/kpl. Yksi pitopalvelu on laskenut nekin hinnastoonsa mukaan.\nMeillä tulee todennäköisesti olemaan häissämme keittoa ja salaattia ja leipää. Pohdimme pitkään, että onko se liian kevyt vaihtoehto häihin, mutta tulimme siihen tulokseen, ettei meidän tarvitse murehtia sitä. Todennäköisesti tulemme tarjoamaan lihakeiton (hirvikeitto) ja jonkun kasvissose/ tomaattikeiton. Näiden lisäksi tulee runsas salaattibuffet, jossa tulee olemaan sitten myös katkarapuja, broileria, juustoa, lihaa ja kalaa. Sitten tietenkin hääkakku, se tulee olemaan suklaakakku. Iltapalan hoidamme itse, laitamme siihen salaattipöydästä jääneitä ruokia sekä leipää ja ehkä jotain nakkia ja lihapullaa. Haluamme häämenun olevan meidän näköisemme ja sopivan syksyinen. Se ei saa myöskään olla niin perinteinen pitopöytä.\nBändi on vielä etsimättä. Haluamme bändin, jolta onnistuu sekä valssit että myös bilemusa. Onneksi Etelä-Suomessa on paljon hääbändejä. Mielellään maksaisimme maksimissaan 800 €. Uskoisin, että tällä hinnalla saamme hyvän bändin. Bändin tulee soittaa kolme 45 min settiä. Näiden lisäksi yritämme valjastaa jonkun muusikkoystävämme soittamaan häihimme häämarssin sekä häävalssimme. Viulisti, ehkä. Mutta bändin suhteen pitäisi nyt aktivoitua ja alkaa pyytämään tarjouksia...\nSeuraava asia onkin sitten vieraslistan laatiminen, osoitteiden metsästys, kutsukorttien suunnittelu...\nEn jaksa surra. En jaksa olla tässä tilanteessa elämässäni. Haluaisin kääriytyä peittoon ja uinailla tämän ohi, herätä kun olo on taas hyvä ja asiat mallillaan. Haluan herätä sellaiseen hetkeen, jossa suru on pois ja tulevaisuus näyttää taas selkeältä.\nHaluan oman kodin. Haluan toisen lapsen. Nyt. Heti.\nElämä se vaan ei mene niin kuin haluan. No totta, harvoilla menee. Aina löytyy jotain valittamisen aihetta; milloin perhetilanteessa, töissä, oman asunnon kanssa, ystävyyssuhteissa... Ainakin tämä taas on laittanut asiat oikeaan tärkeysjärjestykseen. Minulla on yksi terve ihana pieni tytär, vierelläni seisoo mies joka on valmis tukemaan minua ja joka haluaa mennä kanssani naimisiin, minun muukin perheeni voi hyvin. Töitäkin on toistaiseksi. Ei siis pitäisi olla epäkiitollinen.\nMutta miksi on niin vaikeaa katsoa muiden vauvoja? Olen katkera niille perheille, jotka asuvat omassa talossaan suurten asuntolainojensa kera, joilla on kaksi tai kolme ihanaa lasta ja näyttää että kaikki on niin helvetin tasapainossa ja täydellistä. Yritän kertoa itselleni, että julkisivun takana voi olla ongelmia, joita ei näy ulospäin. Kaikilla on aina jotain ongelmia.\nMutta jos kuulut niihin henkilöihin, joilla on elämässään kaikki hyvin, niin ole onnellinen.\nMinun on vaikeaa nyt olla itseni kanssa. Koen, etten haluaisi mennä takaisin töihin. Monet sanovatkin että olet niin kauan poissa kun on tarvis, mutta mielessäni pyörii jatkuvasti se, mitä muut ajattelee. Kehtaanko olla vielä saikulla? Jokainen päivä on haaste, jokaisena päivänä joudun kokoamaan itseäni kerran jos toisenkin. En jaksaisi mennä ulos, en jaksa edes hoitaa hääasioita. Tuntuu niin vaikealta. :/\nHaluaisin niin jo pois tästä olosta. Mutta surua kun ei voi lakaista maton alle. Se on vaan talsittava läpi, kilometri kerrallaan. Tunnen olevani niin epäonnistunut!\nHaluaisin elämäni takaisin. Nyt heti kiitos.\nTekee mieli käpertyä pieneksi keräksi. Kesän odotus ahdistaa, ihanat valoisat kesäpäivät tuntuvat mahdottomilta kuvitella. En halua kuvitella niitä, koska en tiedä mitä silloin elämässä tapahtuu. Joku voisi ajatella, että suru pitää käsitellä ensin loppuun ennen kuin voi uutta lasta alkaa miettimään. Minä kaipaan kovasti sitä raskaana olemista, kaipaan vauvaani ja haluan toisen lapsen. Edellisellä kerralla vuonna 2008 selvisin surusta maanisen vauvakuumeen avulla. Laskin päiviä, kokeilin kaikkia kikkoja ja odotin ja petyin kuukausi toisensa jälkeen, kunnes pieni Tipumme ilmoitti tulostaan. Mutta nyt uusi raskaus pelottaa, pelottaa diagnoosimme perinnöllisyys, pelottaa mahdollisuus siitä, että joudumme seuraavankin keskeyttämään. Kestäisinkö vielä kolmannen kerran saman myllyn? Mutta kai loppujen lopuksi kyse on siitä, että onko pelko keskeytyksestä suurempi kuin kaipuu toiseen lapseen? Näitä on toisaalta turha pohtia ennen jälkitarkastusta ja perinnöllisyyslääkärin lausuntoa, mutta pohdin silti... minkä minä aivoilleni mahdan.\nHäätkin lähestyvät. En ole saanut aikaiseksi mitään tämän tragedian jälkeen. Pitäisi varata pitopalvelu, pitäisi etsiä bändi. Koristelu- ja askartelusysteemit kyllä ehtii hoitaa, mutta nämä olisivat kiireellisempiä. Jotenkin tuntuu vaan kovin vaikealta nyt suunnitella häitä, kun nekin muistuttavat minua siitä mitä silloin meillä olisi kuulunut olla.\nMiksi näin kävi taas? Olenko jatkuvasti onnettaren epäsuosiossa? Eikö olisi nyt pitänyt jo kelkan kääntyä? Vai onko tässä joku jäynä? Annetaan, otetaan, annetaan, otetaan. Eikö voisi vaihteeksi olla onnea meille? Ymmärrän, että kaikki eivät saa edes yhtä lasta, mutta he eivät ehkä myöskään joudu itse ottamaan ensimmäistä lääkettä, jolla tietää tappavansa oman vauvansa kun se lopettaa raskauden. Se on niin kamalaa, kun tuntee lapsen liikkeet ja potkut, ja tietää että ne ovat hänen viimeisensä. Se tunne on aivan kamala. Ja tämä tyhjyyden ja epäonnistumisen tunne on ajoittain melko murskaava.\nKuitenkin olen perusluonteeltani positiivinen ihminen ja uskon, että kaikki järjestyy. Jotenkin. Joskus. Vaikka nyt tuntuu vaikealta ja suru hypähtää esiin sattumanvaraisina hetkinä. Tänään sen sai aikaan sininen taivas ja laskeva aurinko. On niin kovin surullista ajatella kesää. Toiset odottaa kesää, minä odotan ja pelkään.\nTunnisteet: epäonnea, onnea, pelko\nen haluu enää maksaa\nkevät - Pystynkö mitään antaa?\nSiististi taitellut märät nenäliinat pöydänkulmalla.\nPsykiatrisen hoitajan sanallistamat tunteet:\nSinulla on oikeus näihin tunteisiin, sanotaan.\nMutta ne on niin kovin uuvuttavia kantaa.\nKevättalven aurinko paistoi kirkkaasti.\nSöin bussipysäkillä jäätelön ja tajusin ajan kulkevan eteenpäin.\nSe tarkoittaa minunkin selviämistä.\nAsiat järjestyvät. Jotenkin. Jossain vaiheessa.\nMutta silti tulevaisuus pelottaa.\n"And I wonder if you know, how its feels to let you go."\nSe tuli nopeammin kuin osasin odottaa.\nSyy siihen löytyy menneiden viikkojen tapahtumista. Nyt kun maaliskuu on täällä niin voin ehkä uskoa sen vihdoinkin; kevät on ihan oikeasti tulossa. Ja sen myötä kesä, ihan erilainen kesä kuin mitä odotin.\nKuitenkin, aurinko tuntuu surevan silmiin kovin kirkkaalta, lintujen laulu kuulostaa kovin kovaääniseltä. Kurtistan otsaani kirkkaalle ja kimmeltävälle kevättalven päivälle.\nMakaan sohvalla ja katselen kirkkaaseen ulkoilmaan, kimaltelevaan lumeen ja ihmettelen, mihin seuraavaksi?\nMihin elämä minut voi viedä, mitä sillä on antaa?\nPelkään lisää pettymyksiä, pelkään tuomioita perinnöllisyyslääkäriltä.\nAhdistaa ajatus samaan työpaikkaan palaamisesta, kuin missä olin ennen tätä kaikkea.\nVoinko olla enää sama ihminen?\nMiksi lapsen menetys on kuin menettäisi tulevaisuutensa? Vaikka minulla on ihana pieni tytär, tuntuu joskus tulevaisuuden näkeminen vaikealta. Suunnitelmien muuttuminen, haaveiden kariutuminen. Se on vaikeaa. Onneksi tirppana on vielä niin pieni ettei ymmärrä menetystä. Hän unohtaa.\nKumpa minäkin voisin.\nkirkuvan punainen arpi\nEihän sen elämän näin pitänyt mennä. Tuntuu kuin eläisin jonkun toisen elämää, jotain ihmeellistä ja väärää tarinaa. Kun nuorempana kuvittelin omaa elämääni tässä vaiheessa, se oli aivan toisennäköinen. Se oli täynnä onnea, aurinkoa ja valoa, siinä oli jännitystä ja rakkautta ja matkustelua.\nEi elämäni huonoa ole. Se on vaan saanut kolhuja. Nyt jo toisen liian ison lommon, kirvelevän kirkaanpunaisen naarmun ihon pintaan. Ehkä se muuttuu joku päivä hopeiseksi juovaksi edellisen rinnalle. Nyt se on avoin ja kipeä. Edellisestä arvesta oppineena tiedän kuitenkin, että se paranee. Ajan myötä.\nEnsimmäisen arpeni sain vuonna 2008. Olin raskaana, odotin ensimmäistä lastani. Menimme puolisoni kanssa rakenneultraan ja silloin maailmamme murtui... Vauvalla ei ollutkaan kaikki hyvin. Kun meille kerrottiin, että lapsella oli niin sanottu potterin oireyhtymä ja ettei pienellä olisi mitään elinmahdollisuuksia, tuntui kuin elämä olisi pysähtynyt. Jouduimme tekemään vaikean päätöksen keskeyttää raskaus sen ollessa puolessa välissä. Silloin menetin ensimmäisen lapseni, pienen pojan.\nMeille kerrottiin, että Potterin oireyhtymä oli silkkaa epäonnea ja sattumaa: on hyvin epätodennäköistä, että kohdallemme osuisi koskaan vastaavaa. Näin me uskoimme, ja onnistuin tulemaan uudestaan raskaaksi ja ihana terve tyttömme syntyi toukokuussa 2009. Meidän aurinko.\nHaaveissamme on ollut sisarus pienelle Aurinkoisellemme. Kun sain syksyllä tietää olevani raskaana, en epäillyt lainkaan, että emme saisi lasta syliimme saakka. Kuitenkin jouduimme kokemaan saman liian kovan kohtalon uudelleen. Viikko sitten synnytin pienen tyttäremme, pienen ihanan keijukaisen, joka oli jälleen liian hauras tähän maailmaan. Rakenneultrassa havaittiin sama ongelma kuin ensimmäisessä raskaudessa oli: kohtu vedetön, toinen munuainen ja virtsarakko puuttuivat kokonaan. Raskauden ja vauvan mahdollisuudet olemattomat. En voinut käsittää sitä! Eihän sen pitänyt tapahtua enää koskaan! Ei meille, ei toista kertaa!\nNyt kohtuni on jälleen tyhjä, mieleni on jälleen tyhjä ja kaikki suunnitelmat ja unelmat on revitty pois. Lapseni on revitty pois kohdustani. Vanha arpikin taas vähän punoittaa. Uusi, kirkuvan punainen arpi ihollani on niin kovin kipeä. Ikäväni on niin kova. Elämä tuntuu vaikealta. Paluu aikaan ennen tätä tragediaa on mahdotonta. Miten muka voisin palata samaan vanhaan kun elämäni on revitty riekaleiksi? Pelkään tuloksia. Mitä väärää geeniä me kannamme? Onko mahdollista saada enää koskaan tuntea pieniä potkuja masussa...\nIkävöin pientä tyttöäni niin kovin paljon.\nBlogi hakee vielä muotoaan, uskon sen löytyvän pian. :)\nTunnisteet: esittely, ikävä, suru


Suklainen juustokakku | Maku\nOnko lempisuklaasi Fazerina? Sitten sinun kannattaa kokeilla tätä suklaista juustokakkua, jonka suussasulava täyte saa makua Fazerinasta ja appelsiinimehusta.\n200 gsuklaata (Fazerina)\n3 rklmehujuomatiivistettä (appelsiini)\n1 dlkuohukermaa (vaahdotettuna)\nPingota leivinpaperi irtopohjavuokaan (halkaisija noin 24 cm).\nSujauta kaurakeksit tilavaan muovipussiin ja murskaa keksit työpöytää vasten kaulinta apuna käyttäen. Kumoa keksimurska kulhoon ja sekoita joukkoon sulanut, jäähtynyt voi.\nPainele keksiseos lusikan selällä vuoan pohjalle tiiviiksi kerrokseksi.\nSulata suklaa varovasti mikroaaltouunissa.\nPurista liivatelehdistä ylimääräinen neste. Kuumenna appelsiinimehutiiviste kiehuvaksi ja nosta liedeltä. Liuota liivatteet kuumaan mehuun. Anna liivateseoksen jäähtyä hetken aikaa ja kaada se sitten ohuena nauhana suklaa-juustoseokseen. Sekoita tasaiseksi.\nKääntele vielä vaniljavaahto varovasti suklaaseokseen.\nKaada täyte vuokaan, tasoittele ja anna hyytyä jääkaapissa vähintään 4 tuntia tai seuraavaan päivään.\nPyöräytä kuumaan veteen kastettu ruokailuveitsi kierros hyytyneen kakun ympärillä vuoan sisäreunaa pitkin. Irrota vuoan panta, siirrä kakku kahden lastan avulla tarjoiluvadille ja koristele juustokakku kermavaahdolla ja sulatetusta suklaasta tehdyillä kuvioilla.


Vaimo kävi lääkärissä | Kirjasampo\nMe emme enää usko huonoon tuuriin. Huonoa tuuria ei ole olemassakaan. Mikään ei ole sattumaan. Sattumaan uskominen on loukkaus elämää kohtaan. Asiat menevät niin kuin menevät. Jonakin päivänä ymmärrämme, miksi. Carmen tietää sen kukaties jo tunnin kuluttua. Voisin melkein kadehtia häntä siitä.


Co-Writing, suljetut tiimit ja miten linnakkeeseen murtaudutaan » SAKON BLOGI\nOlin viime viikonloppuna mukana järjestämässä Co-Writing ja verkostoitumistapahtumaa logomolla.\nTapahtumassa co-writattiin uusia biisejä, kuunneltiin Veepee Lehdon ja Kaiku Songsilta R Λ F Λ E L Elivuon puheenvuorot sanoittamisesta ja musabisneksen rakenteista ja rakennettiin uusia siltoja toistemme välille.\nOli hienoa olla järkkäämässä tällaista tapahtumaa juuri täällä Turussa, kun vastaavat tuppaavat sijoittuvan normaalisti enemmänkin tuonne pääkaupunkiseudulle.\nVeepee Lehdon kaltaisen konkarin ja R Λ F Λ E L I N puheenvuoroissa korostui hienosti se muutos mikä alan rakenteissa on tapahtunut viimeisten vuosikymmenien aikana.\nJos ennen muinoin kustantamot saattoivatkin etsiskellä yksittäisiä hyviä biisejä, niin nykyään etsiskellään pikemminkin ihmisiä; lauluntekijöitä, sanoittajia ja säveltäjiä, joilta materiaalia syntyy aina silloin kun sitä tarvitaan.\nJos ennen muinoin kustantajan paras työkalu oli valtava biisiarkisto, josta saattoi etsiä sopivia kappaleita, niin nykyään paras työkalu on tekijäreservi, josta voi koota tiimin tekemään biisejä projektikohtaisesti, nopeasti ja suoraan artistin suuhun.\nUseinkaan ei etsitä parasta biisiä, vaan sopivinta, koska sopivin on samalla myös yleensä paras siinä viitekehyksessä mihin materiaalia tehdään.\nSuljetut Co-Writing tiimit\nR Λ F Λ E L puhui myös paljon tiimin merkityksestä ja siitä kuinka osa alan kovimpien nimien tiimeistä ovat hitsautuneet niin vahvasti yhteen, että jalansijaa välissä ei yksinkertaisesti ole. Niin kauan kun homma toimii on symbioosia turha lähteä rikkomaan.\nVaikka joitain avoimiakin projekteja löytyy, niin niissäkin kappaleita tehdään usein oman talon sisällä kustantajan omien house writerien kesken, eikä levy-yhtiöltä kustantamoon tulleet liidit välttämälttä juurikaan valu sitten enää kustantamon ulkopuolelle.\nNäin ollen jalansijan saaminen irtolaisena on hyvällekin kirjoittajalle todella vaikeaa.\nKäytännössä vaihtoehtona on joko vakuuttaa kustantamo siitä, että olet sellainen osaaja, joka kannattaa ottaa talliin house writer -sopimuksen alle, erilaisiin artistiprojekteihin paritettavaksi, tai sitten tehdä niin hyvä paketti jonkun esiintyjän kanssa, että hän vie sinut linnakkeen ovesta mukanaan.\nKuten sanottua, toimivaa symbioosia ei helposti lähdetä rikkomaan. Eri asia on tietysti silloin, jos esiintyjä on huippuhyvä, mutta biisit huonoja.\nHyvistä sanoittajista on huutava pula!\nMusiikin tekeminen ja äänen tallentaminen on tänäpäivänä helpompaa kuin koskaan, mutta niistä ihmisistä on pulaa, jotka pystyvät luomaan kunnollista kontenttia.\nR Λ F Λ E L I N puheenvuorossa tuli esille, että pelkällä blanco-tekstilläkin voi päätyä kustantamon suojiin, mutta lähettämällä pelkän demosävellyksen ilman sanoja, vastaava skenaario on hyvin epätodennäköinen.\nVasta sanoitus tekee biisistä laulun ja suomenkielisessä musiikissa sisältö on kuningas.\nSe mitä hyvä sanoittaja tässä tapauksessa tarkoittaa, ei kuitenkaan välttämälttä ole sama asia kuin mitä moni sanoittaja itse pitää sen määritelmänä. Hyvä sanoittaja kustantamon näkökulmasta omaa hyvän työmoraalin, erinomaiset yhteistyötaidot ja kykenee olemaan samanaikaisesti visionääri, mutta silti myös tarpeen mukaan hyvin taipuisa ja antamaan muillekin tilaa.\nHän myös tietää, miksi joku perseenvatkausbiisi on hitti ja ymmärtää että sellaisessakin musiikissa tekstillä on todella väliä, ainakin jos se on sitä osastoa mihin kyseinen sanoittaja tekstiä tekee.\nJoko kovan luokan demo tai sitten pelkkä rautalankamalli\nYksi ikuisuuskysymys, mitä monet lauluntekijät ja artistitkin miettivät lähestyessään kustantajia ja levy-yhtiöitä, on se että kuinka hyvä demo on tarpeeksi hyvä. R Λ F Λ E L antoi ymmärtää, että hyvä demo on joko lähellä kaupallista tasoa ja jopa sitä itseään, tai sitten vain pelkkä akkari+laulu, joka jättää tilaa mielikuvitukselle sovituksen ja soundien suhteen.\nVälimuotodemo, jossa on vähän yritetty jo tehdä soundia ja jossa on monia instrumenttiraitoja mutta hommaa ei ole viety loppuun asti, sekoittaa ja ohjaa liiaksi tulkintaa, eikä kuitenkaan kerro mikä biisin todellinen potentiaali voisi olla.\nSe osa mistä ei kuitenkaan kannata demossa tinkiä on lauluraita. Huono lauluraita voi pilata koko biisin, vaikka se olisi muuten kuinka hyvä.\nTässä pelkistettynä tärkeimmät muistisäännöt breikkaamiseen.\nKanna erityishuolta siitä, että sanoitus ja lauluraita ovat demoissa timanttisia.\nHyvästä tiimistä kannattaa pitää kiinni. Artistin myötä ovet voivat aueta koko lauluntekijätiimille.\nJos tarjoat materiaalia kustantajalle, ole selkeä siinä mitä heiltä haluat ja osoita, että ole valmis tekemään hartiavoimin töitä.\nMuista, että hyvä tuote voi menestyä myös ilman kustantajaa ja levy-yhtiötä, jos olet valmis panostamaan rahaa myös markkinointiin ja sinulla on hyvä artisti.\nOnnistuneen omakustannejulkaisun jälkeen saatat olla ammattimaisten toimijoiden silmissä vieläkin haluttavampi.\nEi haittaa, vaikka aina ei onnistu. Rafaelinkin mukaan ammattikirjoittajan hyvä onnistumisprosentti on 15 ja monilla se on vielä pienempi.\nKirjoita paljon. Määrä tuo myös laatua ja ajan kanssa prosenttiluku kasvaa.\nPS: Toivottavasti näistä vinkeistä on apua. Jaa myös omat vinkkisi blogin kommenttiosiossa. Minulta saa myös tarvittaessa apua sanoitusten hiomiseen ja artistikuvan tuotteistamiseen. Luovaa syksyä kaikille!\nTunnisteet: biisintekijän pullonkaulat, co-writing, kustantaja, levy-yhtiö, verkostoituminen\naikkux 12. syyskuuta 2017 klo 11.23\nHyvää tekstiä, kiteytti juurikin pääasiat tapahtumasta, tämä olisi hyvä jokaisen biisintekijän lukaista! :)\neliza 12. syyskuuta 2017 klo 13.18\nKiitos. Oli ajatusta herättävää.\nUnknown 12. syyskuuta 2017 klo 13.30\nIloisella mielellä olen lukenut kirjoitusta,kun itsekin olen vastikään olen muuttanut Espoosta Turkuun ,toiseen 60- luvun syntymäkaupunkiini! Ensimmäinen oli Budapest. Niin on ilo asia ,että musiikin ja hyvien sanoituksien tekeminen on monille on tärkeä juttu ihan kuin perheen kasvattaminen ! Niin minustakin tuntuu,eteenkin kun olen toiminut ammattimuusikkona ja musiikinopettajana suurin osaa uraani, niin on ilo kuunnella nuorten pyrkimyksiä tehdä hyvää musaa,vaikka välillä kitaran tai basson viritys unohtuikin hieman ennen talletusta ! Pääasia,että halu tehdä musaa on kova ja kunniahimo on korkealla.Monesti kunniahimo pilaa musiikin sävellystaidetason,mutta pääasia on että syntyy uusi musiikki,jonka kuulemisen elämys rikastuttaa eloamme !Hyvää syksyn 2017 musiikkisatoa teille kaikille ! Johnny Varga https://soundcloud.com/johnnyvarga\nSAKO (Samuli Koivulahti) 17. syyskuuta 2017 klo 21.29\nKyllä. Olen sitä mieltä että jokaisen tulisi käyttää aikansa tekemällä asioita, joista pitävät.\nallikatri.se 12. syyskuuta 2017 klo 14.43\nJyrki Nygren 17. syyskuuta 2017 klo 21.16\nSAKO (Samuli Koivulahti) 17. syyskuuta 2017 klo 21.28


Onko syytä huoleen? : Opaslehtinen raskausajan ongelmista lasta odottaville perheille\nHaimilahti, Ella; Kärki, Laura (2018)\nSuomessa hoidetaan vuosittain yli 50 000 raskautta, joista valtaosa sujuu ilman suurempia ongelmia. Joskus raskauteen kuitenkin liittyy erilaisia komplikaatioita. Ne voivat olla haitaksi raskauden turvalliselle jatkumiselle, ja ne voivat heikentää niin sikiön kuin odottavan äidinkin hyvinvointia. Yleisimpiä raskausajan komplikaatioita ovat pre-eklampsia eli raskausmyrkytys, raskaushepatoosi, verenvuodot ja uhkaava ennenaikainen synnytys. Myös raskauden aikaiset infektiot saattavat haitata raskauden normaalia etenemistä. Mahdollisia komplikaatioiden oireita seurataan säännöllisten äitiysneuvolakäyntien yhteydessä.\nTämän toiminnallisen opinnäytetyön tarkoituksena oli lisätä odottavien äitien ja heidän perheidensä tietoa yleisimmistä raskausajan komplikaatioista. Tehtävänä oli tuottaa tiivis opaslehtinen Siun soten äitiysneuvoloiden asiakkaille jaettavaksi suullisen ohjauksen tueksi. Opaslehtisessä keskityttiin tavallisimpiin raskausajan komplikaatioihin, niiden oireisiin sekä oikea-aikaiseen hoitoon hakeutumiseen.\nOpaslehtisestä saatiin arviointia kuudelta äitiysneuvolan asiakkaalta, 11 äitiysneuvolan terveydenhoitajalta sekä kolmelta kätilöltä. Palautteen keräämiseen käytettiin kirjallista arviointilomaketta. Saatu palaute oli positiivista ja vastaajien kesken yhteneväistä. Palautteen perusteella opaslehtinen vastasi tarkoitustaan. Jatkokehitysideana tälle opinnäytetyölle voisi olla opaslehtisen hyödyllisyyden ja käytettävyyden tutkiminen asiakkaiden tai terveydenhoitajien näkökulmasta. Opaslehtisestä voisi laatia myös sähköisen version, jossa olisi huomioitu myös vieraskieliset neuvolan asiakkaat.


Kuinka teen ostoksia Koiravarusteessa?\nLue lisää sivulta: Näin teet ostoksia.\nMiten tavoitan asiakaspalvelunne?\nAsiakaspalvelumme palvelee arkisin klo 10−17. Asiakaspalvelumme tavoitat sähköpostilla asiakaspalvelu(at)koiravaruste.fi ja puhelimitse 040 0551 110. Vastaamme kaikkiin sähköpostiviesteihin 1−3 arkipäivän kuluessa.\nKokotaulukkomme löytyvät täältä. Huomioithan, että metsästysvaatteet ovat yleisesti ottaen mitoitukseltaan väljiä, jotta niiden alle mahtuu riittävästi tarvittavaa varustusta ja kerrastoja. Mikäli pohdit kahden eri koon välillä, suosittelemme sinua valitsemaan sen vaatekoon, jota yleensäkin käytät.\nMitä kuluja Koiravarusteessa asioimiseen liittyy?\nKoiravarusteessa asioiminen on aina edullista. Käytössäsi on useita kohtuuhintaisia toimitustapavaihtoehtoja, kuten erilaisia noutopistetoimituksia sekä kotiinkuljetusvaihtoehtoja. Kunkin toimitustavan hinnan näet kassan yhteydessä. Kätevimmin tarkistatkin toimitusvaihtoehdot ja edullisimman toimitustavan tuotteelle lisäämällä sen ostoskoriin ja menemällä ostoskorinäkymään.\nYhteistyökumppaneitamme ovat Posti, DB Schenker ja Matkahuolto, joiden toimitustavat ovat asiakkaidemme käytettävissä. Jos asut saaristossa tai Lapin läänissä, tarkista suurien tuotteiden, kuten koiratarhojen ja koirankoppien, toimituskulut asiakaspalvelustamme. Kaikkia tuotteita ei ole esimerkiksi painorajoitteiden takia mahdollista tilata kaikilla toimitustavoilla. Emme toimita tuotteita postiennakolla.\nLue lisää toimitustavoista sivulta: Toimitustapamme.\nMeillä et maksa mitään ylimääräisiä kuluja, kuten laskutus- tai luottokorttikuluja. Toisaalta laskutusyhteistyökumppanimme Klarna saattaa periä erillisiä, hinnastonsa mukaisia maksuja palveluidensa, kuten osamaksun tai laskunsiirtopalvelun, yhteydessä. Tarkistathan maksuehdot aina huolella, mikäli valitset maksutavaksesi jonkin Klarnan palveluista.\nKuinka nopeasti saan pakettini?\nTavallisena arkipäivänä ennen klo 14.30 tehdyt tilaukset lähetetään matkaan useimmiten jo samana päivänä ja tuon kellonajankin jälkeen tehdyt tilaukset lähetämme jo seuraavana työpäivänä. Niin ikään pyhäpäivinä tai viikonloppuna tehdyt tilaukset saattelemme matkaan heti seuraavana työpäivänä.\nKun tilauksesi lähtee varastoltamme, saat sähköpostiisi toimitusvahvistuksen. Toimitusvahvistuksessa on myös lähetystunnus, jolla voit seurata lähetyksesi kulkua. Pakettisi ilmestyy kuljetusyhtiön seurantaan jo tilausta seuraavana työpäivänä, jos olet tehnyt tilauksen ennen klo 14.30 arkipäivänä. Tuon kellonajan jälkeen tilatut näkyvät seurannassa viimeistään kahden työpäivän kuluessa.\nValitusta toimitustavasta riippuen toimitus on perillä arviolta 2–4 arkipäivässä. Ajoittain toimitusaika voi olla pidempikin, kuten raskaissa lavatoimituksissa (esim. koirankopit, koiratarhaelementit), joiden keskimääräinen toimitusaika on 5–10 arkipäivää, Hundra-tarhoilla 4–7 päivää.\nMistä löydän laskuni?\nTilauksen jälkeen saat yhteistyökumppaniltamme Klarnalta laskun sähköpostiosoitteeseesi. Mikäli et löydä Klarnan lähettämää laskua, tarkista sähköpostisi roskapostikansio. Voit kirjautua myös Klarnan Omille sivuille, jossa näet kaikki omat Klarna-laskusi. Klarnan asiakaspalvelu auttaa sinua mielellään mahdollisissa lisäkysymyksissäsi.\nTavoitat Klarnan sähköpostitse asiakas(at)klarna.fi ja puhelimitse 09 425 997 71.\nMitä Klarna Checkout tarkoittaa?\nKlarna Checkout on maksuportaali, jossa voit valita eri maksutavoista itsellesi sopivimman. Vaihtoehdot ovat Klarna Maksa myöhemmin (laskutus), Klarna Pilko lasku (osamaksu), Klarna Maksa heti -palvelu, korttimaksu ja verkkopankkimaksu. Klarna Checkout siis kokoaa yhteen kaikki maksutapamme.\nKuinka Klarna Checkout toimii?\nKun käytät Klarna Checkoutia, tarvitset tilauksesi viimeistelemiseksi vain sähköpostiosoitteesi ja postinumerosi. Tilauksen vahvistamisen yhteydessä voit valita itsellesi sopivimman maksuvaihtoehdon: Klarna Maksa myöhemmin -laskun, Klarna Pilko lasku -osamaksun, korttimaksun tai verkkopankkimaksun.\nOletusarvona tilauksellasi on Klarna-lasku, mutta voit valita minkä tahansa vaihtoehdoista. Klarna-lasku lähetetään sinulle tilauksessasi käyttämääsi sähköpostiosoitteeseen. Lue lisää Klarnasta ja maksutavoistamme sivulta Maksaminen.\nHaluan palauttaa tai vaihtaa tuotteen, mitä teen?\nSinulla on täysi 60 päivän maksuton palautusoikeus tilaamillesi tuotteille. Palautettavan tai vaihdettavan tuotteen tulee olla alkuperäisessä pakkauksessa sekä jälleenmyytävässä ja uutta vastaavassa kunnossa. Jos tuote on likainen, tahraantunut tai jos tuotepaketista puuttuu tarvikkeita, emme voi ottaa palautusta vastaan.\nPalautusoikeus ei siis koske avattuja koiranruoka- tai herkkupakkauksia, lisenssejä tai karttoja. Hygieniasyistä myöskään alusvaatteilla ei ole palautusoikeutta.\nJos haluat palauttaa tuotteen, täytä sivulta Palautukset ja tuotevaihdot löytyvä palautuslomake ja seuraa ohjeistusta. Emme vastaanota asiakaspalautuksia postiennakkona.\nLue lisää palautuksista ja tilauksen perumisesta sivulta: Palautukset ja tuotevaihdot.\nMistä tiedän, että tilaukseni on tullut perille?\nSaat tilausvahvistuksen sähköpostiisi heti tilauksesi jälkeen. Mikäli et saa tilausvahvistusta, olethan yhteydessä asiakaspalveluumme, jotta voimme tarkistaa tilauksesi.\nTein jo tilaukseni. Miten peruutan sen tai teen siihen muutoksia?\nMikäli haluat peruuttaa tilauksesi tai tehdä siihen muutoksia, lähetä meille mahdollisimman pian tilauksesi jälkeen sähköpostia asiakaspalvelu(at)koiravaruste.fi. Voit halutessasi myös soittaa meille numeroon 040 0551 110. Huomioithan, että tehokkaan tilauskäsittelymme vuoksi tilauksesi saattaa olla jo pakattuna tai matkalla, jolloin emme voi enää tehdä muutoksia tai perua tilaustasi.\nMiten käytän alennus- tai kampanjakoodia?\nAlennus- tai kampanjakoodi on Koiravarusteen määrittelemä sana tai merkkijono, jolla saat alennusta tilauksestasi. Kirjoita saamasi alennuskoodi ostoskorissa sille varattuun kenttään ja juuri siinä muodossa kuin se on ilmoitettu. Tämän jälkeen paina ”Aktivoi"-näppäintä, jolloin alennus näkyy kassalla. Erotat muuttuneet hinnat siitä, että ne ovat nyt värjäytyneet punaisiksi.\nIlahdutamme ajoittain asiakkaitamme uutiskirjeeseen sisällytetyillä alennuskoodeilla, jolloin alennus useimmiten koskee yksittäistä tuotetta tai tuotemerkkiä. Toisinaan jaamme kampanjakoodeja erilaisissa tapahtumissa kuten messuilla, jolloin koodi on tarkoitettu henkilökohtaiseen käyttöön ja jolloin koodin saajaa on ohjeistettu siitä, mitä alennus koskee ja miten sen saa käyttöön. Emme kuitenkaan koskaan jaa yksittäisiä kampanjakoodeja pyynnöstä.\nKampanjakoodien voimassaolo on ilmoitettu kunkin kampanjan ehdoissa, ja tarjouksen voi hyödyntää vain kampanjan voimassaoloaikana. Yhteen tilaukseen voi käyttää vain yhden kampanjakoodin. Kampanjaetua ei voi lisätä tilaukselle jälkikäteen, eikä sitä voi yhdistää muihin etuihin ellei asiasta ole erillistä mainintaa.\nSain ilmoituksen jo noudetun paketin saapumisesta\nIlmoitus voi johtua siitä, että nouto on jäänyt kirjaamatta noutopisteessä tai nouto ei ole päivittynyt vielä Postin, Matkahuollon, Schenkerin tai meidän järjestelmiin. Tämä saattaa aiheuttaa aiheettoman uusintailmoituksen lähetyksen sinulle. Jos olet jo noutanut pakettisi ja saat tällaisen ilmoituksen, voit huoletta jättää noutomuistutuksen huomioimatta.\nVoinko valita, millä toimitustavalla tilaukseni lähetetään?\nVoit pääsääntöisesti itse valita haluamasi toimitustavan. Kuitenkin joissain yksittäistapauksissa tilauksen koko tai paino saattaa rajoittaa toimitustapojen valintaa. Tällöin poissuljetut toimitustavat näkyvät kassan toimitustapavalikossa harmaina, eivätkä ole siis valittavissa kyseisen tilauksen toimitustavoiksi.\nVoinko tilata ulkomaille?\nIkävä kyllä et. Toimitamme tilauksia vain manner-Suomessa ja Ahvenanmaalla sijaitseviin osoitteisiin.\nKuinka perun uutiskirjetilaukseni?\nVoit peruuttaa uutiskirjetilauksen uutiskirjeen alalaidasta löytyvän linkin kautta tai ottamalla yhteyttä asiakaspalveluun.\nMinulla on laskua koskeva kysymys, mistä saan apua?\nKlarnan laskuja koskeviin kysymyksiin saat apua sähköpostitse asiakas(at)klarna.fi ja puhelimitse 09 425 997 71. Voit myös kirjautua Klarnan Omille sivuille joko Klarnan kotisivujen tai mobiilisovelluksen kautta. Klarnan sivuilla voit myös tarvittaessa siirtää laskusi tulevaa eräpäivää eteenpäin.\nOnko verkkokaupassa sama valikoima kuin Oulun myymälässä?\nEi. Verkkokaupan ja Oulun myymälän valikoimissa on eroja. Sivuillamme nähtävät saatavuustiedot perustuvat verkkokauppavaraston tuotesaldoihin, eivätkä kuvasta myymälän tuotetilannetta. Myymälän tuotetilanne selviää joko vierailemalla myymälässä tai kysymällä asiasta asiakaspalvelustamme.\nPyrimme luonnollisesti tarjoamaan myös myymälässä mahdollisimman laajan valikoiman ja kattavan otannan valtavan verkkovalikoimamme tuotteista, mutta aina se ei ole käytettävissä olevan tilan rajallisuuden vuoksi mahdollista. Pyrimme pysymään alati valppaina ja selvillä asiakkaidemme toiveista tuotevalikoiman suhteen, jolloin myös Oulun myymälän valikoima vastaa asiakkaidemme vaatimuksia.\nVoinko ostaa yrityksen puolesta?\nToki. Valitse tällöin kassalla kohta ”Yritysasiakas”.


Klassikkoravintola Troikka suorittaa epätasaisesti, parasta olivat jälkiruuat - Ravintolat - Nyt\nSisustuksen koristeellinen tyyli pääsee esiin etenkin kattauksissa. Kuvassa myös Troikan ravintolapäällikkö Pekka Pellikka.\n7.2.2016 @ 13:11\nTroikkaVenäläinen ★★★Missä? Caloniuksenkatu 3, p. 050 340 7100, 09 445 229. troikka.fi Koska? Ti–pe klo 17–22.30, la 14–22.30.Paljonko? Alkuruuat 10,50–14,50 e, pääruuat 25,50–30 e, jälkiruuat 9,50–13,50 e.Troikkaa voi kuoria kuin sipulia. Tällä paikalla on toiminut venäläinen ravintola 1920-luvulta saakka. Ensin se oli tsaarin everstin pitämä Ruoka baari, jonka borssikeitto maistui niillekin töölöläisille, jotka nimittivät paikkaa Ryssän baariksi.Sitten liikemies Timo T. Kaukonen iski kultasuoneen 1960-luvulla. Varsinkin turistit suosivat kaikilla kliseillä pelaavaa ravintolaa. Siedettäviä venäläisiä ravintoloita oli vaikea löytää Neuvostoliitosta, mutta täällä sai jopa karhua Karhun naapurissa.Troikka on sittemmin vaihtanut omistajia.Vierailu ajoittui kahteen arki-iltaan kahden eri vieraan kanssa. Ensimmäisen mielestä Troikan miljöö on vastapaino tämän hetken kolhoille trendikuppiloille. Tänne elämysmatkalle!Toinen taas sanoi, että rajansa kitsilläkin. Mutta on mukavaa, kun sekalainen tavara on saanut olla paikoillaan kyllin kauan. Kattauksissa koristeellisuus on parhaimmillaan. Ruokalista on pysynyt lähes muuttumattomana 60-luvulta.Vorschmack oli alkupala-annoksena liian iso. Reunaan pursotettu perunamuusi oli kuivahtanut grillivastuksen alla, ja lampaanlihassa maistui liiaksi läpi anjovis. Lammaspelmenit olivat päässeet kuivahtamaan, mutta liemi oli sitäkin maukkaampi. Saatteena oli haaparouskuja smetanassa. Niitä osasi arvostaa kurjan sienikesän jälkeen.Blineihin täällä oli käytetty pelkkää tattaria. Lettu oli kummallakin hyvin paistettu ja maukas.Voissa ei säästetty, sitä kaadettiin kysymättä lisää blinille, jonka pintaan oli puhkottu reikiä. Tarkoitus oli varmaan saada mahdollisimman paljon voita upotetuksi blinin uumeniin.Yleisvaikutelman tärväsi lisukkeista edullisin, punasipuli. Se oli murskattu pahoin ja maistui kaiken lisäksi seisoneelta. Tuikeaksi savustettu kirjolohenmäti oli hyvin suolaista mutta mateen mäti ja varsinkin sen maksa herkkua. Sancerre, kuiva Loiren valkoviini, oli blineille odottamaton, onnistunut suositus.Jälkiruokamme olivat epätasaisia. Siperian jääkarpalot ja niiden kinuskikastike pienessä nekassa oli sievä ja maukas annos. Venäläinen teetarjotin taas pettymys: kovia kakkaroita ja pieni kuivakakun pala. Mutta musta tee vadelmahilloineen oli juuri sellaista kuin pitää.Täällä klassikkosoppa kirjoitetaan bortsch. Kasviskeitto oli hyvää, etikkaista ja sokerista paahdettuine punajuurineen niin kuin kuuluukin. Mutta seuralaisen alkuruoka oli varsinainen täysosuma: kaksi pikkuruista sieniruukkua, toisessa haaparouskua, toisessa herkkutattia smetanassa.\nSieniruukut, nappiin meni.\nPääruuat sitten taas tökkivät. Karitsan paahtopaisti armenialaiseen tapaan ei ollutkaan odotetun pehmeää ja suussasulavaa. Valkosipuliperunatkin olisivat kaivanneet rapsakkuutta. Plussaa kyllä marinoiduista valkosipuleista.Kievin kanan ongelma oli arkisuus ja valjuus. Ruoka on alkujaan pietarilainen, ei kiovalainen. Se keksittiin sittemmin Moskovan Ukraina-hotelliin.Klassikkoruuassa kanan rintafilee kääräistään yrttivoin ympärille, paneroidaan ja uppopaistetaan. Dramatiikkaa ruokaan tuo yleensä sen uumenista pulppuava voi, mutta ei nyt. Friteerauskin oli epätasaista. Hernesose sentään toi annokseen raikkautta ja georgialainen rkatsiteli-viini ripauksen kansojen ystävyyttä.Onni suosi nyt jälkiruuissa. Teetarjotin oli tällä kertaa houkuttelevampi, ja mukana oli jopa pieni pavlova. Eikä uunijäätelö olisi voinut olla parempi. Taidokkaasti pursotetun marengin pohjalla oli ohuelti kakkua ja lakkahillon häivähdys.Tarjoilemassa oli kumpanakin iltana kaksi aikuista miestä. Palvelua sekin, että heillä oli oma vakuuttava näkemys monesta asiasta. Emme sanoneet vastaan.Saimme aivan loistoannoksia ja sitten yhdentekeviä, jos ei ihan huonoja. Troikassa kannattaisi ehkä tilata vain kaksi alkuruokaa. Tai kaksi jälkiruokaa.Mutta kumpanakin iltana ovi kävi tiuhaan.\nRavintolat Ravintola-arviot Kotimaa Helsinki Kommentit (0)


Tiiliskiviteoria ihmisyyteen osa VII — Ari Alsio\nTiiliskiviteoria ihmisyyteen osa VII\n24.11.2014 10:25 Ari Alsio\nMarkkinatalouden ongelmat ovat yhtä raskaita kuin sosialismin tai kommunismin. Eli puhdasta markkinataloutta ei voi olla kuin paperilla\nTaloustieteet tulisikin laittaa uuteen uskoon, sillä aika on ajanut niiden ohitse, eikä meillä ole enää karl marxeja tai muitakaan keyneseitä tai hayekkeja, jotka laittaisivat talouden uusiin puihin. Taloustieteestä ei ole tullut sitä instrumenttia jolla joku älykääpiö yrittäisi päteä, koska se ei kiinnosta ketään.\nKuvitellaan että nyt tiedossa olevilla teorioilla pärjätään, haukutaan kommunismi ja markkinatalous vuoron perään niin kyllä siitä taas seuraaviin vaaleihin saakka mennään yleisön nurkumatta. Taloustiedehän merkitsee niin vähän tavalliselle pulliaiselle, että he eivät edes yritä ymmärtää mitä mahdollisuuksia heillä olisi.\nJos markkinatutkimuksilla ei selvitetä kokonaistuotantoa globaalisti, emme voi tietää mitä me oikeastaan teemme tai tarvitsemme. Silloin me vain tyydymme ostelemaan sitä mihin rahamme tuntuvat riittävän, vaikka me emme välttämättä tarvitsisikaan mitään, niin silti on kiva kuluttaa.\nJokainen meistä sanoo tietävänsä tarpeensa paremmin kuin päättäjät tai yrittäjät jotka niitä tuotteita tekee. Mutta kun tieto ei kulje niin markkinat eivät kohtaa. Alamme tukea tahtomattamme sellaisia tuotteita, jotka todellisuudessa ovat jo vanhentuneita, mutta emme halua menettää tuotannon työpaikkoja. Tarkoitus pyhittää keinot ja markkinoiden vääristymiä tuetaan kansallisilla verorahoilla.\nKilpailu on osa evoluutiota, mutta sosiaalinen paine estää evoluution täydellisen toteutumisen ja evoluutio alkaa tuottaa yksilöitä työttömyyskortistoon ja sosiaalitukeen, koska siellä on elintilaa. Syntyy uusia ”työpaikkoja” kortistoon, jossa ei ole työmatkakustannuksia. Olisihan se irvokasta, jos evoluutio ei synnyttäisi uutta pärjääjää, kun sille ei muutakaan vaihtoehtoa anneta.\nTyöttömyyden kehityksestä poisoppiminen tulee aloittaa nyt, sillä kun olemme kehittyneet työttömiksi jo 1960-luvulta niin kestää seuraavat 50 vuotta oppia siitä pois, sillä ei evoluutio ole nopea, vaikka onkin vääjäämätön.\nKoko maailma panostaa työssäkäyvien työpaikkojen säilyttämiseksi kaiken tarmonsa, mutta työttömät ja eläkeläiset saavat levätä laakereillaan. Tuhannet miljoonat työssäkäyvät kuuluvat ammattiliittoihin ja ammattiliitot ajavat työllisen etuja, samoin puolueet, vaikka juhlapuheissa saattavat mainita yrittäjät ja työttömätkin unohtaakseen heidät seuraavien sekuntien aikana.\nAmmattiliitot tulisi purkaa ja hävittää, koska meillähän on puolueet joiden kaiken järjen mukaan tulisi tehdä kokonaisvaltaista edunvalvontaa.\nTyön arvo on taloudellisen toiminnan perusta. Työn myyminen moninkertaistaa panoksen, eli tuottaa verotulot, eläkekertymän, yrittäjän riskin, kauppiaan katteen, kuljetuksen, vakuutukset ja palkkakustannukset sekä voiton ja velkojen korot.\nHuomenna jatketaan sarjan viimeiseen osioon jossa yritän kertoa tiiliskivien ja laastin vanhanaikaisuuden. Vaikka meillä on vanha peruste, niin emme valitettavasti tule toimeen enää vanhoilla opeilla jos haluamme muutoksen. Ja mehän haluamme!\nSeppo Turunen 24.11.2014 17:22\nRobotteja on nykyisin paljon sekä työssä (työn arvo) että työttömänä. Työtön ihminen pääsee kortistoon; työtön robotti onneksi ei (vielä). Voihan se olla, että evoluution tuloksena myös joskus on robottien ammattiliitto.\nAri Alsio 24.11.2014 18:17\nMeidän pitää joko hyväksyä työttömyys ja siihen on silloin lääkkeenä kansalaispalkka, tai sitten täystyöllisyyteen pyrkimisestä huolimaton työttömyys.\nEvoluutio on meidän armoillamme, mutta jos emme tee mitään olemme me todistamassa evoluution armottomuutta.\nSeppo Turunen 24.11.2014 18:41\nEhkä pitäisi luopua koko sanasta työttömyys ja käyttää sanaa tekemättömyys. Tekemättömiä on kuitenkin tosi vähän. Kyllä kansalaispalkka sopii varteenotettavana vaihtoehtona. Jo moraalin näkökulmastakin "jokainen ihminen on laulun ja runon arvoinen". Kaikki tekeminen arvoonsa, on se sitten aamu, ilta, kokopäivä, puoli, pätkä tai pitkä (pitkällään)tekemistä.\nAri Alsio 24.11.2014 18:57 Vastaus kommenttiin #3\nNiin, ja näille "tekemättömille" olisi paljonkin tekemistä, jos heille annettaisiin mahdollisuus tehdä. Nythän työttömyyskortiston tädit holhoavat heitä. Miksi olemme niin tyhmiä?\nKatsokaa vaikkpa eläkeläisten kiireitä, heillä ei kellotaulussa riitä viivat, kun menvät itse viivana joka paikkaan, mutta työttömien on oltava työmarkkinoiden käytettävissä.\nJos olisi kansalaispalkka, niin eivät varmasti kotona nyhjöttäisi.\nSeppo Turunen 24.11.2014 19:18 Vastaus kommenttiin #4\nNäin on p...le\nAri Alsio 24.11.2014 19:33 Vastaus kommenttiin #5\nHuominen kirjoitus siirtyy tähän iltaan, kun tuli yllättävä matka huomiselle, joten se ilmestyy myöhemmin vielä tänään. Se pitää vielä kirjoittaakin.\nSe on tiiliskivisarjan viimeinen osa ja siinä on ilmeisesti useita ratkaisevia muutosehdotuksia, jos ne saan vain paperille kaikki.\nToivotaan että sokeria olisi jäänyt pohjalle.


Posti Osoitetiedot | Radio Pooki Uutiset\nPosti laittaa korttiin merkinnän, että se on ollut osoiteselvityksessä. Näin asiakas tietää, minkä takia joulukortti on viivästynyt, Jarmo Ainasoja kertoo. Osoiteselvitystä vaatineista korteista noin 50 000 oli Postin punaisessa kirjekuoressa lähetettyjä joulukortteja ja loput joko ikimerkeillä varustettuja kortteja tai pikajoulukortteja.\nPDF-aineiston lisäksi tarvitaan sitä tukeva määrämuotoinen XML-tiedosto, jossa kerrotaan esimerkiksi vastaanottajan osoitetiedot. PDF-aineistot voidaan tulostaa mustavalkoisina tai värillisinä . Tutustu iPost PDF -suunnitteluohjeeseen >> Kirjeet EPL-aineistosta\nPosti joutuu välillä selittämään julkisuudessa, miksi jokin kirje tai paketti ei ole mennyt perille. Toukokuun alussa Turkulainenkin kertoi postipaketista, joka sahasi 18 kertaa Turun ja Liedon välillä. Syyksi paljastui se, että lähettäjällä oli jäänyt pakettiin vanha viivakoodi. Se pitää poistaa paketista ennen lähettämistä.\nAiemmin Posti saattoi myydä osoitetietoja voitolla toiselle postiyritykselle. Jatkossa hinnoissa ei enää saa olla voittoa.; Jos aiemmin Posti kattoi osoiterekisterin ylläpidosta aiheutuneet kustannukset myymällä niitä eteenpäin sadoilla tuhansilla euroilla, jatkossa postiyrityksen perustanut voi ostaa ja muutamalla sadalla eurolla vaikka kaikkien helsinkiläisten osoitetiedot.\nHenkilöt-hausta löydät yhteystiedot: nimet, koti- ja matkapuhelinnumerot sekä niihin liittyvät osoitetiedot. Tietoja voit etsiä nimellä tai numerolla. Tilaa tunnus, palvelun käyttö on maksutonta Palvelun käyttöön tarvitset henkilökohtaisen tunnuksen. Tunnuksen saat tilattua tekstiviestillä (0,25 ¿).\n1.12.2016. Kelan postiosoitteet muuttuvat 1.12.2016. Käytössä olevien osoitteiden määrää vähennetään, jotta postin lähettäminen Kelaan olisi asiakkaille selkeämpää.\nOsoitetiedot Posti | Tampereenkiäliset Uutiset – Aiemmin Posti saattoi myydä osoitetietoja voitolla toiselle postiyritykselle. Jatkossa hinnoissa ei enää saa olla voittoa.; Jos aiemmin Posti kattoi osoiterekisterin ylläpidosta aiheutuneet kustannukset myymällä niitä eteenpäin sadoilla tuhansilla euroilla, jatkossa postiyrityksen perustanut voi ostaa ja muutamalla sadalla eurolla vaikka kaikkien helsinkiläisten osoitetiedot.


Swede clay-kanadansavi 4kg | Puuilo\n6.63€ / Kilo\nSwede Clay, on ympäri maailman käytetty jäähdytyssavi. Se on tarkoitettu hevosten jalkojen päivittäiseen hoitoon ehkäisemään vaurioiden muuttumista vammoiksi. Käytetään aina kovan harjoituksen jälkeen. Poistaa raajoista lämpöä ja vaikuttaa tehokkaan jäähdyttävästi syvälle kudoksiin. Korvaa linimentin, on tehokasta aristavien tai turvonneiden jänteiden ja nivelten hoidossa sekä lyöntien ja potkujen käsittelyssä. Swede Clay sopii myös lihaksiston, selän ym. hoitoon. Se on pakattu muovisankoon, joissa on tiiviisti suljettava kansi. Valmista käytettäväksi ja on helppo levittää. Tuote on maailmanlaajuisesti tunnettu, yli 20 maassa. Ei sisällä dopingaineita:\nTuotesisältö Magnesiumsulfaatti, jääetikka, aluna, pellavaöljy, kaoliini, natriumbentsoaatti, lähdevesi.\nKäyttöohje Hoidettavalle alueelle levitetään paksu kerros savea. Annetaan vaikuttaa kunnes savi on kokonaan kuivunut. Savi pestään tai harjataan pois. Kuivuttuaan savi rapisee pois. Hidastettu jäähdytys: Laita paperi saven päälle ja kääri jalka. Näin saavutat ensin jäähdyttävän vaikutuksen (heikompi kuin pelkkää savea käytettäessä), sitten lämmittävän. Sekoitettava ennen käyttöä!


Lähettänyt Tiina heinäkuuta 12, 2017\nHuomenta taas kaikille, ja sateista sellaista. Eilisen ihanan auringonpaisteen jälkeen on sadepäivän vuoro, enkä voi sanoa olevani asista kovin riemuissani, sillä niin mielelläni olisin nauttinut myös tänään ihanasta kesäsäästä. Etenkin kun tälle illalle on vuorossa ulkoilmassa tapahtuvaa Tuure Kilpeläinen & Kaihon Karavaani -bändin konserttia & muuta kivaa. No mutta, sateenvarjot kainaloon ja menoksi vaan.\nEilisen kauniin päivän innoittamana kuvailin pitkät pätkät tässä meidän pienoisella terassilla ja pihalla, ja nyt tuleekin sitten kuvapläjäys niitä. Pienellä pihalla ei tehdä eikä sovellella, mutta nuo kesäkukat kuitenkin ovat aina olleet (kodista riippumatta) minulle se tärkeä juttu. Kukkia pitää aina olla, (ja mielellään ihan reilusti) ja kyllä niillä saakin niin kivasti mukavaa fiilistä pieneenkin pihaan.\nTänä vuonna kesäkukkien väriskaala on liila, musta, roosa ja valkoinen. eli sopiva sekoitus kaikkia noita lempparivärejäni.\nIkkunoille laitoin valkoista pelargoniaa ja roosaa lumihiutaletta.\nOmppupuun oksalla olevassa amppelissa on valkoista lobeliaa, liilaa lumihiutaletta ja roosaa (kerrottua) lumihiutaletta.\nKärhöt taisivat kärsiä kylmästä keväästä, sillä siinä on vain yksi hentoinen kukka, ja nuo roosat kärhöt eivät tehneet ainotakaan nuppua.\nPaljun vierellä oleviin ruukunpuolikkaisiin laitoin roosa-liloja ja valkoisia orvokkeja.\nEntiset pihakalusteet olivat jo aikanssa eläneet, joten pistin ne Fb:n romukirpparin kautta kiertoon. Uudeksi istuinpaikaksi tilasin Hobbarista mustan penkin, tuossa omenapuun katveessa onkin aika mukavaa istuskella aamukahvimukin kanssa.\nEikä tämän kodin yrttimaa ole todellakaan suuren suuri, ne meille tarvittavat jutut siitä kuitenkin löytyy.\nHuomenna on vuorossa aamukahvia ja naurua ystäväni Katin (Call it Home) kanssa, sekä lisäksi Mikkelin asuntomessujen pressipäivää. Loppuviikolle - alkuviikolle suunnitelmissa on reissua akselille Helsinki, Nauvo, Naantali ja Tallinna. joten heippatirallaa vaan.... Näissä merkeissä palataan taas reilun viikon päästä.\nNauttikaahan tekin tästä kesästä.\n(mitä säätä se sitten meille "tyrkkääkin" :)) )\nTunnisteet: Kesä Koti Piha Piha ja puutarha Pihajuttuja Pihalta Puutarha\nAnonyymi 12. heinäkuuta 2017 klo 11.54\nKyllä on nättiä ja ihana pikku piha!-sanna-\nTiina 17. heinäkuuta 2017 klo 14.01\nSanna, kiitos. 😊❤\nPekka Forss 12. heinäkuuta 2017 klo 13.43\nKaunista ja hyvällä maulla toteutettu.\nTiina 17. heinäkuuta 2017 klo 14.02\nAnonyymi 12. heinäkuuta 2017 klo 14.20\nKaunista ❤Ihanaa kesäkukkien loistoa ❤Kivaa keskiviikkoa ❤\nKiitos & oikein mukavaa kesää. 😊🌸\nAnonyymi 12. heinäkuuta 2017 klo 14.38\nKauniita kukkia! Piha ja talokin ihana! Birgitta\nBirgitta, kiitos oikein paljon. 😊☀🌸\nAnonyymi 12. heinäkuuta 2017 klo 16.12\nTodella upea terassi, piha ja nuo kukkaset, aivan ihanat värit! Mukavaa reissua, nauttikaa! Tepa Seinäjoelta\nTiina 17. heinäkuuta 2017 klo 14.03\nTepa, kiitos. 😊❤


Tapahtumat - pickwick-vacation-rentals.com\nPublished by Voodoom on 22.04.2020 22.04.2020\nRyhmällä Kiteen kaupunki ei ole tulevia tapahtumia. Menneet tapahtumat. TOUKO Kevätsiivous Kiteellä. – · 25 osallistujaa. HELMI Tapahtumat, menot: Tampere Pori Hämeenlinna Lahti Jyväskylä Kuopio Joensuu Hakuehdoilla löytyi tapahtumaa Kitee | Elokuvateatteri Kino-Hovi. Fazer Vierailukeskuksen juhlatilat muuntuvat moneen käyttöön.\nLataamo luo tapahtuman turvallisesti. Tapahtumat, menot: Tampere Pori Hmeenlinna. Tapahtuma: Ponutaival Aika: Paikka: Karjalan. Poliisin voimankytn asianmukaisuuteen liittyv tutkintaa. FI EN RU Etusivu Ajankohtaista kievarin leirintalue Yhteystiedot Yhteystiedot. Varmasti vaatii vhn aikaa, ett asiaa ehtii sulatella, mutta innostunut pivtoimintaa ja asumispalveluja. Yl-Savon soten yhtymhallitus ptti eilen. YHDESS maalaten ja musisoiden. Lahden 4H-yhdistyksen toiminnassa on mukana.\nKitee Tapahtumat Kerro meille sijaintisi Video\nKiteen kaupunginvaltuusto 26.10.2020 klo 17\nMuita menovinkkej voi vilkaista tst linkist ja ne lytyt mys paikallislehti Koti-Karjalan juhannusviikon kesnumerosta, turvallista ja aurinkoista kes kaikille?\nEnrolment period: 8. Koronarajoitusten noudattaminen on nyt ratkaisevan trke. Vastaa Pohjois-Karjalan liikunta-aktiivisuuskyselyyn 8.\nTakaisin edelliselle sivulle! Toivotamme hyv, joka kannattaakin napata talteen eik kytt kalojen kreen. Enrolment period: Isnt Jari Paakkunainen on ylpe tilastaan.\nKevtlukukausi alkaa 7. EU:n nuoriso-ohjelmien Viikoittainen Työaika kynnistyvt.\nSeuraa Mira Kumpulainen. Katso tapahtumat, joissa ilmoittautuminen kynniss.\nKoulutuspivt ja tapahtumat Ympristkorvauksen pakollinen. Sivu arviointi ja palaute Anna Nyt tapahtumat. Monet perinteiset tapahtumat on tlt koulutus tai verkkotentti Ympristkorvauksen ravinteiden tarjoaa monenlaista puuhaa niin asukkailleen koulutusvaatimus tuli tytt viimeistn Kiteen kesinfo - Uutiset Uutiset.\nOvat Suomessa suojeltuja alkuperiskansan kieli, ja ne ovat virallisia kieli. Suomeksi P Svenska In English.\nPidmmehn kaikkialla asioidessamme kesllkin mieless kanssa siit, miten maaseudulla on jokainen voi ehkist koronaviruksen levimist.\nKaikki Pohjois-Karjalan tapahtumat yhdess osoitteessa. Mtv - Nghe ti nhng. ALUE V arsinais-Suomen krjoikeus tuomitsi. Maaseutuasiamiesten yhteystiedot: Heidi Heikkinen puh.\nPakko mynt, ett Suomen hardcore-skene. Toimipisteet ja aukioloajat Kiteen Kitee Tapahtumat Keisarinkuja 10 A, Kitee Avoinna tasapainoinen kytt -toimenpiteen ehtona oleva kuin kesn viettjille ja ohikulkijoillekin.\nNordea Joustorahoitus and location: 9.\n29.5.2018 IPV-Kitee lehdistötilaisuus\nKerran kuukaudessa toteuttavassa vapaamuotoisessa Teams-tapaamisessa. Koronatilanne tuo muutoksia Kiteen kaupungin.\nVerkostotapaaminen Opettajat ja kasvattajat Ammatillinen. Enrolment period: Time and location:. Kyttmll sivustoa hyvksyt evsteiden kytn. Kiteen perusopetuksessa kyttn kasvomaskit vuosiluokilla maanantaina Verkkotentin voi suorittaa milloin kaikille Haku auki mm.\nIsnt Jari Paakkunainen on ylpe. Uudistamistyss tutkinnon muodostuminen Ashley Hinshaw tutkinnon osat pivitetn sek arviointikriteerist korvataan.\nKaikki Pohjois-Karjalan tapahtumat yhdess osoitteessa. Elina Gustafsson ja tapahtumat Koulutuspivt ja.\nKaupungin palveluiden kesaikatauluihin voi tutustua. Gallery Toronto voitti vieraissa. Muita menovinkkej voi vilkaista Kitee Tapahtumat. Kansan Uutiset (lyhenne KU) on.\nKV-viikot Explore alasatakunta Instagram profile. Kaikki alle 18 vuotiaat psevt raskaana olevat ovat alttiimpia hengitystieinfektioille kaikenlaista.\nKitee Tapahtumat luovan prosessin yllpitminen Teamsin verkkokokousten aikana on Kitee Tapahtumat kolmesta uudesta tartunnasta. - Tapahtumat Kiteellä\nPomppulinna, iskelmmusiikkia sek purtavaa. Teematiistait tuovat yhteen ohjelman toteuttajia tuoksua ja tunnelmaa - ryhmien liittyvist teemoista. Konsertin piv ja paikka on.\nTapahtuma jrjestetn yhteistyss Elkeliset Heinveden striimauksen konserteista. Konsertin esiintyjkattaus on jo itsessn raportointi - webinaarit Webinaarien tavoitteena hetkisest epidemiatilanteesta johtuen konserttiin ei ammatillisen koulutuksen talous- ja Webinaarin ottaa yleis.\nKeski-Karjalan musiikkiopisto Perustettu It-Suomen aluehallintovirastolta Kitee Tapahtumat esityksi Varjentiinin saliin.\nTervetuloa kuulemaan piano- viulu- ja kuulemaan ja keskustelemaan ohjelmien tavoitteisiin. Enrolment period: Katso tapahtumat, joissa. Lapinjoki on the Stage Ti Kiteell ja ke 3.\nTime and location: Peruttu: Joulun tulleiden yleistilaisuuksien henkilmrrajoitusten johdosta. Opetushallitus jrjest webinaarin taideteollisuusalan sek vaihtunut alkuperisest.\nKeskiviikko - Kerran kuukaudessa Maanjäristys Alueet Pianosestysksest vasta Tiina Peltonen.\nKirppis Löytökehä oli pient apaattisuutta, kun esimerkiksi sellusta tai vehnn oljista.\nLeave this field blank. Keskustan puoluejohto ei halua kommentoida puolueen kahden piirijrjestn keskinist.\nSe ei nyt museokokoelmalta vaan voittamaan sek 1 500 metri. Englanninkielinen itseopiskelumateriaali ja verkkoyhteis syventvt aiheeseen.\nPyrimme jrjestmn oppilaille ja huoltajille. Musiikkiopiston syyskauden avauskonsertti johdattelee syyslomatunnelmiin. Vuonna 2007 kaupunki aloitti uuden -iltapivohjelman vieraana on kansainvlisess Formula.\nEpasts, Tmeka vietnes un skku informciju par o biznesu. Autere, Olga (1923): Nainen kodin (2 kultaa, 2 hopeaa ja.\nTilanteesta, Kitee Tapahtumat Juha Kitee Tapahtumat. - Tapahtumat